section_heading: Znakovi i simptomi
paragraph_text: Neuropatska je bol čest simptom CMT-a, iako, kao i kod ostalih simptoma CMT-a, prisutnost boli očituje se različito od slučaja do slučaja. U nekih ljudi bol može biti značajna do ozbiljna i može remetiti svakodnevne životne aktivnosti. Međutim bol nije prisutna kod svih oboljelih od CMT-a. Kada je kao simptom CMT-a bol prisutna, tada je ona usporediva s onom koja se može javiti u ostalim perifernim neuropatijama, između ostalih u postherpetičkoj neuralgiji i kompleksnom regionalnom bolnom sindromu.